2016-17 కాలానికి ఆర్థికశాఖ ఓకే: దత్తాత్రేయ న్యూఢిల్లీ, ఏప్రిల్ 20(ఆంధ్రజ్యోతి): ఉద్యోగుల భవిష్య నిధి(ఈపీఎఫ్)పై 2016-17 కాలానికి 8.65% వడ్డీ రేటు చెల్లించడానికి కేంద్రం అంగీకరించింది. దీనిపై అధికారిక ప్రకటన రానుందని కేంద్ర కార్మిక మంత్రి బండారు దత్తాత్రేయ చెప్పారు. గురువారం ఇక్కడ జరిగిన జాతీయ భద్రతా అవార్డుల కార్యక్రమంలో పాల్గొన్న ఆయన... మీడియాతో మాట్లాడారు. ఈ నిర్ణయం వల్ల సంఘటిత రంగంలోని నాలుగు కోట్ల మంది ఖాతాదారులకు ప్రయోజనం కలుగనుంది. కాగా, పన్ను రహిత గ్రాట్యుటీని రూ.20లక్షలకు పెంచే బిల్లును కూడా త్వరలోనే కేబినెట్లో ప్రవేశపెడతామని దత్తాత్రేయ చెప్పారు. కార్మికులకు భద్రత కల్పించడంలో ఉన్నత ప్రమాణాలు పాటిస్తున్న పలు కంపెనీలకు ‘భారత జాతీయ భద్రత మండలి’ (ఎన్ఎస్సీఐ) సేఫ్టీ అవార్డులను ఆయన అందజేశారు.
2016-17 kaalaaniki aardhikasaakha oke: dattatreya newdhilly, epril 20(aandhrajyoti): udyogula bhavishya nidhi(epf)pai 2016-17 kaalaaniki 8.65% vaddi retu chellinchadaaniki kendram angeekarinchindi. deenipai adhikaarika prakatana raanundani kendra kaarmika mantri bandaaru dattatreya cheppaaru. guruvaram ikkada jarigina jaateeya bhadrata avaardula kaaryakramamlo palgonna aayana... meediatho matladaru. ee nirnayam valla sanghatita rangamlooni naalugu kotla mandi khaataadaarulaku prayojanam kaluganundi. kaga, pannu rahita gratutiini roo.20lakshalaku penche billunu kuudaa twaralone kebinetlo pravesapedataamani dattatreya cheppaaru. kaarmikulaku bhadrata kalpinchadamlo unnata pramaanaalu paatistunna palu companylaku ‘bhaarata jaateeya bhadrata mandali’ (nsci) sefty avaardulanu aayana andajesaaru.